Θωμάς Κουτσομπίνας

Ο Θωμάς Κουτσομπίνας (1928 – 22 Νοεμβρίου 2016) του Θεοδώρου ήταν Έλληνας γιατρός και πολιτικός. Διετέλεσε βουλευτής Αιτωλοακαρνανίας από το 1986 ως το 1989.

Βιογραφία 
Γεννήθηκε το 1928 στις Φυτείες Αιτωλοακαρνανίας και σπούδασε ιατρική.  Ήταν αγροτικός γιατρός στον Μύτικα και νωρίτερα στο Σίμο Ναυπακτίας. Άσκησε το λειτούργημά του στο ΙΚΑ και ειδικεύθηκε στην παιδιατρική. 
Εξελέγη βουλευτής  Αιτωλοακαρνανίας με το ΠΑΣΟΚ (του οποίου ήταν μέλος από το 1977), μετά τον θάνατο του βουλευτή Νικόλαου Παπαϊωάννου στις 28 Ιανουαρίου 1986..

Απεβίωσε σε ηλικία 88 ετών στην Αθήνα από καρδιακή ανεπάρκεια τον Νοέμβριο του 2016 και κηδεύτηκε στις Φυτείες. Απέκτησε έναν γιο και μία κόρη από τον γάμο του με την Ελένη Καραμεσίνη.

Παραπομπές

Βουλευτές εκλεγμένοι με το ΠΑΣΟΚ
Έλληνες παιδίατροι
Βουλευτές Αιτωλοακαρνανίας